স্বপ্ন পূরণ হতে যাচ্ছে আঁখিমণির
প্রকাশ: ০৫ ডিসেম্বর ২০১৭
জন্ম থেকে পঙ্গু ইডেন কলেজের ইতিহাস বিভাগের ছাত্রী আঁখিমণির স্বাভাবিক চলাফেরার স্বপ্ন পূরণ হতে যাচ্ছে। আর ক'দিন পরেই নিজ পায়ে ভর দিয়ে হাঁটতে পারবেন তিনি। তার এই স্বপ্ন পূরণে এগিয়ে এসেছেন আওয়ামী লীগের সাধারণ সম্পাদক ও সেতুমন্ত্রী ওবায়দুল কাদের। তার চিকিৎসার পাশাপাশি লেখাপড়ার সব দায়িত্বও নিয়েছেন তিনি।
দুই পায়ে ত্রুটি নিয়ে জন্ম নেওয়া আঁখিমণির ২০টি বছর কেটেছে দুঃসহ যন্ত্রণায়। পা দুটি বাঁকা হওয়ায় স্বাভাবিকভাবে হাঁটতে পারতেন না তিনি। দীর্ঘমেয়াদি চিকিৎসার ভার বহনের সামর্থ্য ছিল না টাঙ্গাইলের সখীপুরের দরিদ্র পরিবারটির। এ অবস্থায় আঁখিমণির চিকিৎসার সব দায়িত্ব নিয়েছিলেন ওবায়দুল কাদের। তার তত্ত্বাবধানে প্রায় দেড় বছর রাজধানীর জাতীয় অর্থোপেডিক ইনস্টিটিউট ও হাসপাতালে (পঙ্গু হাসপাতাল) আঁখিমণির চিকিৎসা চলছে। এর আগে একটি পায়ে অস্ত্রোপচার হয়েছিল। মঙ্গলবার অন্য পায়ের অস্ত্রোপচার-পরবর্তী অগ্রগতি দেখতে পঙ্গু হাসপাতালে আঁখির শয্যাপাশে হাজির হন মন্ত্রী। চিকিৎসকদের প্রয়োজনীয় দিকনির্দেশনাও দেন তিনি।
বিষয় : আঁখিমণি
পরবর্তী খবর পড়ুন : ফেনীতে ছাত্রলীগ নেতাকে পুলিশে দিলেন এমপি
ফুল আর অশ্রুতে পিলখানায় নিহতদের স্মরণ
আতঙ্কিত ও হতাশ রোহিঙ্গা শিশুরা